Sheikh Muszaphar Shukor

Sheikh Muszaphar Shukor Al Masrie bin Sheikh Mustapha (nosusu 27 Madas 1972) nopo nga songulun pakar bedah ortopedik Malaysia om penerbangan angkasa. Pinoongoi isio kumaa International Space Station sinumakai Soyuz TMA-11 miampai kru Expedition 16 ontok 10 Gumas 2007. Tinumulud i Sheikh Muszaphar id siriba pibatasan miampai Rusia maya program Angkasawan, om nokoguli id Bumi ontok 21 Gumas 2007, sinumakai Soyuz TMA-10 miampai puru kru Expedition 15, Fyodor Yurchikhin om Oleg Kotov.

Karier
Nosusu i Sheikh Muszaphar id Kuala Lumpur, tanak di Sheikh Mustapha. Isio nopo nga tulun Malayu, Minangkabau om Arab. Nakaawi isio ponginabsan pintangaan id Maktab Rendah Sains MARA, Muar. Nakaanu isio Ijazah Sarjana Muda Perubatan dan Pembedahan mantad Kolej Perubatan Kasturba, iso kolej berafiliasi miampai Universiti Manipal, hilo Manipal, India. Ii nopo pogulu po, poinkalaja i Sheikh Muszaphar sabaagi pegawai perubatan ortopedik (MO) nga au po nakaawi kabaalan id Universiti Kebangsaan Malaysia. Ontok toun 1998, kumaraja i Sheikh Muszaphar id Lamin Pongusapan Seremban, sumusuhut nokoundaliu kumaa Kuala Lumpur General Hospital ontok 1999, om kumalaja nogi sabaagi songulun kukumalaja id Lamin Pongusapan Selayang mantad toun 2000 gisom 2001. Sheikh Muszaphar nogi nga songulun model sambilan.

Angkasawan program

Nopili i Sheikh Muszaphar om tolu finalis suai ontok kotimpuunon toun 2006 montok Program Angkasawan Malaysia. Nokoimbulai ababayan diti soira asaga o Rusia mogowit songulun tulun Malaysia kumaa ISS sabaagi soboogian mantad kinopomolian tagayo Malaysia do 18 jet pejuang Sukhoi Su-30MKM Rusia. Kalapas nakatanud pinludaan id Star City, Russia, nopili i Sheikh Muszaphar om Faiz Khaleed montok mampayat ababayan pinludaan solinaid 18 wulan id Rusia. Ontok kolimpupuson ababayan, nosiliu i Sheikh Muszaphar sabaagi kru toponsol, om i Faiz Khaleed sabaagi kru ponokodung. Kalapas nakatanud poniisan pongusapan kolimpupuson om panaasan pinludaan, pinoilo di 17 Manom do tumulud i Sheikh Muszaphar miampai misi Soyuz TMA-11.

Ontok sidang abal NASA miampai kru Ekspedisi 16 ontok 23 Madas 2007, om sidang abal sumusuhut kalapas kinopomilian dau, minoposunud i Sheikh Muszaphar do hontolon dau montok moogowit mogisuusuai kultur sel poimpasi montok soriukon maso kapamanahan (kotuludan) disio.

Terminologi
Sabaagi tombului porinta Rusia, tonggungan nopo di Sheikh Muszaphar id sawat kapal Soyuz om ISS nokomoi sabaagi mamampayat kotuludan angkasa id suang dokumen om taklimat media Agensi Angkasa Persekutuan Rusia  om NASA id suang boros Inggeris.

Minahak boboroson kumaa media Malaysia, Alexander Karchava, duta tagayo Rusia kumaa Malaysia, minopoboros do i Sheikh Muszaphar nopo nga "angkasawan poimponu". Id suang ponorubungan miampai abal Malaysian Star, Robert Gibson, bagas angkasawan NASA, minopoilang pomusarahan disio do i Sheikh Muszaphar nopo nga kogonop kelayakan sabaagi songulun angkasawan, miampai dii, nuru isio lohowon sabaagi angkasawan. Minopoboros nogi i Gibson do montok dau, i Sheikh Muszaphar nopo nga tambalut a'adang.

Kotuludan Angkasa

Soyuz TMA-11 i minogowit do Yuri Malenchenko, Peggy Whitson om Sheikh Muszaphar pinootus ontok 13:22 UTC, Madsa, 10 Gumas 2007.

Kalapas 10 tadau id angkasa, sinumakai i Sheikh Muszaphar do Soyuz TMA-10 montok gumuli kumaa id Bumi. Minidu o TMA-10 mantad ISS ontok 07:14 UTC di 21 Gumas, om haro kinaantakan deorbit ontok jaam 09:47. Maso kosuangon kawagu do atmosfera, nakawaya o kapal angkasa dii do wayaan balistik om nakadapit id kotonobon Arkalyk, kiikiro  ponong koibutan kotonobon mantad kinoyonon kodopiton i napalan id Kazakhstan. TPinoruput o wayaan diti do kru kalapas nokosoliwan yolo mantad kobolingkaangan komunikasi gama do plasma id sorili kapal angkasa dii. Wayaan plasma balistik nopo nga mod kosuangon kawagu sanddaran i sinaladan (diambil alih) sokiro haro nokirar maso kosuangon kawagu maya normal. Tumanud do siasatan iso suruhanjaya, wayaan balistik nopo dii nga nadadi gama haro karaagan kabel id panel kotoinaan kapal angkasa, i popiromut panel kotoinaan miampai kakamot kodopiton Soyuz. Nakadapit yolo ontok 10:36 GMT, om timpu kotuludan nopo di Sheikh Muszaphar nga 10 tadau 20 jaam 14 minit.

Eksperimen id angkasa
Minopoindalan i Sheikh Muszaphar do eksperimen id Stesen Angkasa Antarabangsa kokomoi koulalaho om kosunion sel kanser ginawo om leukaemia, penghabluran mogikaakawo protein, om nogi mikroba id angkasa.

Kotuludan angkasa om ugama
Gama do i Sheikh Muszaphar nopo nga songulun Islam, om maso nopo disio hilo id angkasa nga kopihondot miampai boogian kolimpupuson tulan Ramadan, Minopotounda o Majlis Fatwa Kebangsaando tapanai komprehensif koiso montok tutumanud Islam id angkasa. Buuk tapanai kiwaa 18 bolikan dii kiuhu "Guidelines for Performing Islamic Rites (Ibadah) at the International Space Station", i popotolinahas isu-isu miagal do popoindalan solat id sorili graviti tosiriba, poingkuro papatantu ralan ponuduk (arah) Mekah mantad ISS, laang papatantu timpu solat, om isu mionit do mogkodos. Orbit nopo ISS nga papaasil turugan dangadau/totuong monikid 90 minit, dadi notolibamban o isu mogkodos dasom do Ramadan. Minamaramai i Sheikh Muszaphar do Aidilfitri id sawat stesen angkasa om minogowit piipiro sate om ruti montok poilangon miampai kru suai ontok 13 Gumas 2007 sabaagi panakatanda kolimpupuson do Ramadan.

Legasi
Sabaagi kapamantangan montok di Sheikh Muszaphar Shukor sabaagi tulun Malaysia koiso i pinaatod hilo angkasa, minomili o jawatankuasa monoodo 2008 ASEAN University Games do songulun angkasawan sabaagi maskot sipoot dii, i pinungaran do A1 Angkasawan.

Kapamantangan
Honours of Malaysia
  :


50px Knight Companion of the Order of Loyalty to Negeri Sembilan (DSNS) - Dato' (2008)

 Sukuon 

Kategori:Malaysia
Kategori:Tulun Minangkabau